Følg med, når vi sender direkte fra Budolfi kirke fra klokken 14.00 i anledning af årsdagen for Danmarks befrielse.

Afgående biskop Henning Toft Bro førte ordet mens kirkesangere og troubadour Lars Lilholt tilsatte musik og sang, da der tirsdag eftermiddag blev holdt frihedsgudstjeneste i Budolfi Kirke i Aalborg. Frihedsgudstjenesten var starskuddet på den frihedsfest, der hele dagen og aftenen kommer til at sætte sit præg på TV2 Nords udsendelser og platforme. Og det var naturligvis friheden, der var i fokus til den specielle gudstjeneste, der blev afholdt på dagen hvor det er præcis 76 år siden at det lød over BBC fra London at den tyske besættelsesmagt havde kapituleret - at Danmark atter var frit. Biskoppen brugte sin prædiken, som du kan se herunder, på at reflektere over hvordan vi i dag, ligesom for 76 år siden, trænger til frihed. I dag er det en pandemisk sygdom og ikke en verdenskrig, der stækker vores frihed, men manglen på frihed er til at sammenligne. Den store frihedsfest finder sted i aften fra klokken 19.45, men vi starter fejringen af vores frihed ud allerede nu med en frihedsgudstjeneste fra Budolfi Kirke i Aalborg, forestået af biskop Henning Toft Bro. Se med i videoen herover fra klokken 14.00